Na temelju odredbe članka 72. Odluke o upravljanju i raspolaganju nekretninama u vlasništvu Grada Vukovara ("Službeni vjesnik" Grada Vukovara, broj 10/16, 8/18 i 3/20) i Odluke KLASA: 944-01/20-01/15, URBROJ: 2196/01-02-20-2 od 4. studenog 2020. godine, gradonačelnik Grada Vukovara raspisuje

**N A T J E Č A J**

**za davanje u zakup zemljišta u vlasništvu Grada Vukovara radi poljoprivredne obrade**

**1. PREDMET ZAKUPA**

Zemljište u vlasništvu Grada Vukovara daje se u zakup radi poljoprivredne obrade kako slijedi:

|  |  |  |  |  |  |
| --- | --- | --- | --- | --- | --- |
| **R.BR.** | **K.Č.BR** | **POVRŠINA m²** | **LOKACIJA** | **NAPOMENA** | **POČETNA CIJENA GODIŠNJEG ZAKUPA (kn)** |
| **K.O. VUKOVAR** |
| **POVRTLARSKA OBRADA** |
| 1. | Dio 4352/10(uz 4352/7) | 326 | MARIJE JURIĆ ZAGORKE | UNUTAR GRAĐEVINSKOG PODRUČJA | 71,28 |
| 2. | Dio 4352/10(uz 4352/4) | 513 | MARIJE JURIĆ ZAGORKE | UNUTAR GRAĐEVINSKOG PODRUČJA | 113,12 |
| 3. | Dio 4352/10(uz 4352/3) | 542 | MARIJE JURIĆ ZAGORKE | UNUTAR GRAĐEVINSKOG PODRUČJA | 119,51 |
| 4. | Dio 4352/10(uz 4350/1) | 331 | MARIJE JURIĆ ZAGORKE | UNUTAR GRAĐEVINSKOG PODRUČJA | 72,99 |
| 5. | Dio 4352/10(uz 4350/5) | 134 | MARIJE JURIĆ ZAGORKE | UNUTAR GRAĐEVINSKOG PODRUČJA | 29,55 |
| 6. | 1703/2 | 327 | 204. VUKOVARSKE BRIGADE | UNUTAR GRAĐEVINSKOG PODRUČJA | 72,10 |
| 7. | 1704/2 | 327 | 204. VUKOVARSKE BRIGADE | UNUTAR GRAĐEVINSKOG PODRUČJA | 72,10 |
| 8. | 3212/13212/33212/43215/13215/23215/33215/43212/73212/83218/13218/2 | 1800 | BAGREMA | UNUTARGRAĐEVINSKOG PODRUČJA | 396,90 |
| 9. | 4471/444471/45 | 1016 | LIJEVA BARA | UNUTAR GRAĐEVINSKOG PODRUČJA | 224,03 |
| **UNUTAR GRAĐEVINSKOG PODRUČJA ZA RATARSKU OBRADU** |
| 10. | 3142/1 | 6242 | NAD PRUGOM | UNUTAR GRAĐEVINSKOG PODRUČJA | 1.376,36 |
| 11. | 3155 | 2901 | SUPODERICA | UNUTAR GRAĐEVINSKOG PODRUČJA | 639,67 |
| 12. | 3156 | 2580 | SUPODERICA | UNUTAR GRAĐEVINSKOG PODRUČJA | 568,89 |
| 13. | Dio 3219/23207322132233222/73222/5 | 14097 | LIJEVA SUPODERICA | UNUTAR GRAĐEVINSKOG PODRUČJA | 3.108,39 |
| 14. | 4928 | 2901 | MAJURI | UNUTAR GRAĐEVINSKOG PODRUČJA | 639,67 |
| 15. | 51415144 | 4600 | AUGUSTA CESARCA | UNUTAR GRAĐEVINSKOG PODRUČJA | 1.014,30 |
| 16. | 5568 | 1205 | LIJEVA SUPODERICA | UNUTAR GRAĐEVINSKOG PODRUČJA | 265,70 |
| 17. | 5615 | 4960 | KRALJA PETRA SVAČIĆA | UNUTAR GRAĐEVINSKOG PODRUČJA | 1.093,68 |
| 18. | 5582 | 4133 | SUPODERICA LIJEVA | UNUTAR GRAĐEVINSKOG PODRUČJA većim dijelom | 911,33 |
| **IZVAN GRAĐEVINSKOG PODRUČJA ZA RATARSKU OBRADU** |
| 19. | 1438/3 | 309 | LUŽAC | IZVAN GRAĐEVINSKOG PODRUČJA | 64,89 |
| 20. | 1438/1 | 277 | VRBIK | IZVAN GRAĐEVINSKOG PODRUČJA | 58,18 |
| 21. | 1437/4 | 286 | VRBIK | IZVAN GRAĐEVINSKOG PODRUČJA | 60,06 |
| 22. | Dio 1437/5 | 1130 | VRBIK | IZVAN GRAĐEVINSKOG PODRUČJA | 237,30 |
| 23. | Dio 1440/11440/3Dio 1441/31440/5 | 2700 | VRBIK | IZVAN GRAĐEVINSKOG PODRUČJA | 567,00 |
| 24. | Dio 3110/1 | 2000 | POD BREST | IZVAN GRAĐEVINSKOG PODRUČJA | 420,00 |
| 25. | Dio 3110/1 | 1600 | POD BREST | IZVAN GRAĐEVINSKOG PODRUČJA | 336,00 |
| 26. | 5021/1 | 8126 | ČVORKOVAC | IZVAN GRAĐEVINSKOG PODRUČJA | 1.706,46 |
| 27. | 5077/2 | 4354 | DUDIK | IZVAN GRAĐEVINSKOG PODRUČJA | 911,34 |
| 28. | 5465/2 | 2138 | LIJEVA SUPODERICA | IZVAN GRAĐEVINSKOG PODRUČJA | 448,98 |
| 29. | 5533 | 3683 | LIJEVA SUPODERICA | IZVAN GRAĐEVINSKOG PODRUČJA | 773,43 |
| 30. | 5023/2 | 1630 | ČVORKOVAC | Dio UNUTAR i veći dio IZVAN GRAĐEVINSKOG PODRUČJA | 342,30 |
| 31. | 6915/1 | 5755 | VUČEDOL | IZVAN GRAĐEVINSKOG PODRUČJA | 1208,55 |
| **K.O. BOROVO NASELJE** |
| **UNUTAR GRAĐEVINSKOG PODRUČJA ZA RATARSKU OBRADU** |
| 32. | 64 | 717 | TRPINJSKA CESTA | UNUTAR GRAĐEVINSKOG PODRUČJA | 158,10 |
| 33. | 247 | 710 | LIČKA | UNUTAR GRAĐEVINSKOG PODRUČJA | 156,56 |
| 34. | 248 | 712 | LIČKA | UNUTAR GRAĐEVINSKOG PODRUČJA | 157,00 |
| 35. | 249 | 718 | LIČKA | UNUTAR GRAĐEVINSKOG PODRUČJA | 158,32 |
| 36. | 250 | 729 | LIČKA | UNUTAR GRAĐEVINSKOG PODRUČJA | 160,74 |
| 37. | 813 | 901 | NUŠTARSKA | UNUTAR GRAĐEVINSKOG PODRUČJA | 198,67 |
| 38. | 1833 | 953 | SLAVONSKA | UNUTAR GRAĐEVINSKOG PODRUČJA | 207,93 |
| 39. | 1854 | 1219 | HERCEGOVAČKA | UNUTAR GRAĐEVINSKOG PODRUČJA | 268,79 |
| 40. | 2502/1 | 1988 | KRALJICE JELENE | UNUTAR GRAĐEVINSKOG PODRUČJA | 438,35 |
| 41. | 2502/2 | 432 | KRALJICE JELENE | UNUTAR GRAĐEVINSKOG PODRUČJA | 95,26 |
| **IZVAN GRAĐEVINSKOG PODRUČJA ZA RATARSKU OBRADU** |
| 42. | 245 | 31966 | SLAVONSKA | IZVAN GRAĐEVINSKOG PODRUČJA | 6.712,86 |
| 43. | 47 | 3332 | BOKOKOTORSKA | IZVAN GRAĐEVINSKOG PODRUČJA | 699,72 |
| **K.O. SOTIN** |
| **UNUTAR GRAĐEVINSKOG PODRUČJA ZA RATARSKU OBRADU** |
| 44. | dio 1471/1dio 1471/2 | 4800 | BANA JOSIPA JELAČIĆA | UNUTAR GRAĐEVINSKOG PODRUČJA | 1.058,40 |
| 45. | 1057/2 | 1944 | VLADIMIRA NAZORA | UNUTAR GRAĐEVINSKOG PODRUČJA | 428,65 |
| **K.O. LIPOVAČA** |
| **IZVAN GRAĐEVINSKOG PODRUČJA ZA RATARSKU OBRADU** |
| 46. | 143 | 9533 | SVETE ANE | IZVAN GRAĐEVINSKOG PODRUČJA | 2.001,93 |

**2. CIJENA ZAKUPNINE I TRAJANJE ZAKUPA**

Početna cijena zakupnine za zakup zemljišta radi poljoprivredne obrade iznosi:

* za ratarsku i povrtlarsku obradu unutar građevinskog područja u k.o. Vukovar, k.o. Borovo naselje, k.o. Sotin i k.o. Lipovača 2.205,00 kn/ha godišnje.
* za ratarsku obradu izvan građevinskog područja u k.o. Vukovar, k.o. Borovo naselje, k.o. Sotin i k.o. Lipovača 2.100,00 kn/ha godišnje.

Zakupnina ne sadrži zakonom propisani porez koji je dužan preuzeti zakupnik.

U zadnjem stupcu tablice izražen je izračun visine zakupnine za svako zemljište, ovisno o površini zemljišta.

Zemljište se daje u zakup na vrijeme od 01. siječnja 2021. godine do 31. prosinca 2025. godine.

**3. SUBJEKTI KOJI MOGU SUDJELOVATI NA NATJEČAJU**

Pravo sudjelovanja na Natječaju imaju sve pravne i fizičke osobe državljani Republike Hrvatske i državljani država članica Europske unije i pravne osobe registrirane u Republici Hrvatskoj i državama članicama Europske unije.

**4. JAMČEVINA**

Ponuditelji koji sudjeluju na Natječaju dužni su uplatiti jamčevinu u iznosu od 10 % od početnog iznosa godišnje zakupnine (bez PDV-a).

Jamčevina se uplaćuje na račun Grada Vukovara IBAN HR7525000091851800005, model 24, poziv na broj 5738 – OIB.

Ponuditelju koji ne uspije sa svojom ponudom uplaćena će se jamčevina vratiti o roku od 8 dana od dana donošenja Odluke o izboru najpovoljnije ponude. Odabranom ponuditelju jamčevina će se vratiti po zaključenju ugovora o zakupu.

Ponuditelj čija je ponuda utvrđena kao najpovoljnija, u slučaju odustajanja od ponude gubi pravo na povrat uplaćene jamčevine.

**5. SADRŽAJ PONUDE**

 Pisana ponuda mora sadržavati:

1. popunjen i potpisan obrazac prijave na natječaj (obrazac se nalazi u privitku natječaja na web stranici Grada Vukovara: [www.vukovar.hr](http://www.vukovar.hr) ),
2. preslika domovnice za fizičke osobe državljane Republike Hrvatske i preslika dokumenta kojim se dokazuje državljanstvo države članice Europske unije
3. preslika obrtnice ako je ponuditelj obrtnik, odnosno preslika rješenja o upisu u sudski registar za pravne osobe. Za pravne osobe registrirane u državama članicama Europske unije ispravu o upisu u poslovni, sudski, strukovni, obrtni ili drugi odgovarajući registar, koja ne smije biti stariji od šest mjeseci od dana objave natječaja.
4. **brojkama i slovima točno ispisan ponuđeni iznos godišnje zakupnine (bez PDV-a),**
5. dokaz o uplati jamčevine,
6. izvornik ili ovjerenu presliku potvrde o nepostojanju dospjelog nepodmirenog dugovanja prema Republici Hrvatskoj, Gradu Vukovaru i trgovačkim društvima u vlasništvu Grada Vukovara (Komunalac d.o.o., Tehnostan d.o.o., Vodovod Grada Vukovara d.o.o., Hrvatski radio Vukovar d.o.o. Vukovarska gospodarska zona d.o.o. i Vukovarska razvojna agencija d.o.o.) koja ne smije biti starija od 30 dana od dana objave ovoga javnoga prikupljanja ponuda,
7. presliku broja tekućeg ili žiro računa ponuditelja na koji će se izvršiti povrat uplaćene jamčevine u slučaju da isti nije najpovoljniji ponuditelj,
8. izjavu ponuditelja da u cijelosti prihvaća uvjete natječaja, da njegova ponuda ostaje na snazi 30 dana od dana otvaranja ponuda te da će, ako njegova ponuda bude prihvaćena, u ovom roku sklopiti ugovor o zakupu i snositi trošak ovjere ugovora.

**Napomena:**

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. Ukoliko je neki od dokumenata na stranom jeziku, ponuditelj obavezno uz izvornik dokumenta mora priložiti i njegov ovjereni prijevod na hrvatski jezik od strane ovlaštenog sudskog tumača. U ponudi se ne smije ništa prepravljati, jer će se takva ponuda smatrati nevaljanom i neće se razmatrati. Nepotpune i nepravodobne ponude neće se razmatrati.

Gradonačelnik zadržava pravo poništiti Natječaj ili njegov dio u svako doba prije donošenja Odluke o odabiru najpovoljnijeg ponuditelja, te pri tome ne snosi nikakvu odgovornost prema natjecateljima kao ni troškove sudjelovanja natjecatelja na natječaju.

**6. KRITERIJI ZA IZBOR NAJPOVOLJNIJE PONUDE**

Najpovoljnija ponuda je ona koja uz ispunjenje uvjeta iz Natječaja sadrži i najvišu ponuđenu godišnju zakupninu.

U slučaju odustajanja prvog najpovoljnijeg ponuditelja, najpovoljnijim ponuditeljem smatra se ponuditelj koji je ponudio sljedeću najvišu godišnju zakupninu.

Pravo prednosti na sklapanje ugovora o zakupu ima ponuditelj koji obrađuje zemljište koje stoji uz zemljište koje je predmet zakupa, pod uvjetom da prihvati najviše ponuđenu cijenu.

Ako je više sudionika Natječaja ponudilo istu cijenu, a nijedan od njih nema pravo prednosti na sklapanje ugovora o zakupu, najpovoljnijom ponudom će se smatrati ona koja je ranije zaprimljena.

**7. SKLAPANJE UGOVORA**

Za provedbu postupka javnog prikupljanja ponuda Imenovat će se Povjerenstvo. Nakon što Povjerenstvo otvori ponude, Gradonačelniku se dostavlja prijedlog o izboru najpovoljnijeg ponuditelja, koji donosi Odluku o odabiru najpovoljnijeg ponuditelja. Odabrani ponuditelj dužan sklopiti Ugovor o zakupu najkasnije u roku 30 dana od dana kada je primio pisanu obavijest o izboru, u suprotnom gubi pravo na povrat jamčevine, a pravo na zaključivanje ugovora o zakupu ima sljedeći najpovoljniji ponuditelj.

**8. PODNOŠENJE I OTVARANJE PONUDA**

Rok za dostavu ponuda je 15 dana od dana objave natječaja u Vukovarskim novinama i na web stranici Grada Vukovara: [www.vukovar.hr](http://www.vukovar.hr).

Danom predaje ponude smatra se dan predaje ponude u pisarnicu Grada Vukovara, odnosno dan predaje ponude na poštu preporučenom pošiljkom.

Pisane ponude s pripadajućim dokazima i prilozima ponuditelji su dužni dostaviti u zatvorenoj omotnici putem pisarnice Grada Vukovara ili preporučenom poštanskom pošiljkom na adresu:

**Grad Vukovar,**

**Dr. Franje Tuđmana br. 1, 32000 Vukovar,**

**s naznakom "Ponuda za zakup zemljišta radi poljoprivredne obrade – ne otvarati"**

Javno otvaranje ponuda održat će se dana 4. prosinca 2020. godine u 09:00 sati, uz obaveznu prethodnu najavu radi osiguranja pridržavanja propisanih epidemioloških mjera.

Ponuditelji imaju pravo biti nazočni otvaranju ponuda osobno ili putem punomoćnika uz punomoć za zastupanje ovjerenu kod javnog bilježnika.

**9. ZAVRŠNE ODREDBE**

Sve dodatne informacije u svezi Natječaja mogu se dobiti u Gradu Vukovaru, Dr. Franje Tuđmana 1, Upravni odjel za prostorno uređenje, provedbu dokumenata prostornog uređenja i gradnje i upravljanje gradskom imovinom (ured br. 15), svakog radnog dana u vremenu od 8.00 do 14.00 sati i na telefon: 032/456-590.

REPUBLIKA HRVATSKA

VUKOVARSKO-SRIJEMSKA ŽUPANIJA

GRAD VUKOVAR

GRADONAČELNIK

KLASA: 944-01/20-01/15

URBROJ: 2196/01-02-20-3

Vukovar, 04. studenog 2020. godine

 Gradonačelnik

 Ivan Penava, prof.